PMIndiaData/PMIndiaSum huggingface dataset:
आयसीएआरडीए कडून   मध्यप्रदेशातल्या आम्लहा, सिहोर इथे एफएलआरपी  उभारण्याला केंद्रीय मंत्रिमंडळाची मंजुरी

मध्य प्रदेशात,आम्लहा,सिहोर इथे फूड लिजुमे रिसर्च प्लॅटफॉर्म (FLRP)तर पश्चिम बंगाल मधे डाळीसाठी आणि राजस्थानमध्ये नैसर्गिक संसाधन व्यवस्थापनासाठी उपग्रह केंद्र उभारायला केंद्रीय मंत्रिमंडळाने मंजुरी दिली आहे. कोरड्या भागातल्या कृषी संशोधनासाठीच्या आंतरराष्ट्रीय केंद्राकडून (ICARDA) दुसऱ्या टप्प्यात ही उभारणी केली जाणार आहे. अन्न सुरक्षा विषयक वाढत्या आव्हानाचा मुकाबला करण्यासाठी आंतरराष्ट्रीय विज्ञानातल्या सर्वोत्तम बाबींची सांगड भारतात FLRP उभारल्यामुळे घातली जाणार आहे. FLRP मुळे देशातले संशोधन झपाट्याने आत्मसात केले जाणार आहे. मोठया आंतरराष्ट्रीय संशोधन आणि विकास केंद्रामुळे भारत, जगातले आणखी मोठे कृषी संशोधन ठरायला मदत होणार असून त्यामुळे देशात संशोधन आणि विकास क्षेत्रात आणखी गुंतवणूक व्हायला चालना मिळणार आहे.
पंतप्रधानांनी मल्याळम नववर्षानिमित्त नागरिकांना दिल्या शुभेच्छा

पंतप्रधान नरेंद्र मोदी यांनी मल्याळम नववर्षानिमित्त जनतेला शुभेच्छा दिल्या आहेत. “चिंगम महिना सुरू झाला आहे, त्याच्या सर्वांनाच आणि विशेषत: माझ्या मल्याळी बंधू आणि भगिनींना हार्दिक शुभेच्छा. येणारे वर्ष हे सर्वांसाठी यश, चांगले आरोग्य आणि समृद्धी आणेल अशी मी प्रार्थना करतो”, असे पंतप्रधानांनी आपल्या शुभेच्छा संदेशात म्हंटले आहे.
डॉ. राम मनोहर लोहिया लोहिया यांच्या जयंतीनिमित्त पंतप्रधानांनी वाहिली श्रद्धांजली

नवी दिल्ली 23 मार्च 2022 पंतप्रधान नरेंद्र मोदी यांनी डॉ. राम मनोहर लोहिया यांच्या जयंतीनिमित्त त्यांना श्रद्धांजली वाहिली आहे. या प्रसंगी डॉ. लोहिया यांनी लॉर्ड लिनलिथगो यांना लिहिलेले पत्र तसेच डॉ. लोहिया आणि त्यांचे पिता यांच्यातील पत्रव्यवहार याबद्दल इतिहासाच्या पानांतील काही रुचीपूर्ण माहिती सामायिक केली आहे. ट्वीट संदेशांत पंतप्रधान म्हणाले; “डॉ. राम मनोहर लोहिया यांच्या जयंतीनिमित्त त्यांचे पुण्यस्मरण करतो आहे. अनेक ऐतिहासिक घटनांचे ते प्रणेते होते तसेच त्यांनी आपल्या स्वातंत्र्य लढ्यामध्ये अत्यंत महत्त्वाची भूमिका निभावली. तत्वाचे राजकारण आणि बौद्धिक कौशल्य यासाठी त्यांना समाजात मोठा मान होता.” “सर्वांसाठी इतिहासाच्या पानांतील काही रुचीपूर्ण माहिती… डॉ. लोहिया यांनी लॉर्ड लिनलिथगो यांना लिहिलेले पत्र तसेच डॉ. लोहिया आणि त्यांचे पिता यांच्यातील पत्रव्यवहार.”
अमेरिकेच्या राष्ट्राध्यक्षपदाच्या निवडणुकीत विजयी झाल्याबद्दल डोनाल्ड ट्रम्प यांचे पंतप्रधान नरेंद्र मोदी यांच्याकडून अभिनंदन

अमेरिकेच्या राष्ट्राध्यक्षपदी निवडून आल्याबद्दल डोनाल्ड ट्रम्प यांचे पंतप्रधान नरेंद्र मोदी यांनी अभिनंदन केले आहे. “अमेरिकेचे 45 वे राष्ट्राध्यक्ष म्हणून निवडून आल्याबद्दल डोनाल्ड ट्रम्प यांचे अभिनंदन” आपल्या प्रचारादरम्यान भारताप्रती दाखवलेली मैत्रीपूर्ण भावना प्रशंसनीय आहे. भारत-अमेरिका द्विपक्षीय संबंध एका नव्या उंचीवर नेण्यासाठी आम्ही आपल्याबरोबर कार्य करण्यासाठी उत्सुक आहोत, असे पंतप्रधानांनी म्हटले आहे.
पंतप्रधानांनी भूषविले  13 व्या ब्रिक्स शिखर परिषदेचे अध्यक्षपद

पंतप्रधान श्री नरेंद्र मोदी यांनी आज आभासी माध्यमातून आयोजित 13 व्या ब्रिक्स शिखर परिषदेचे अध्यक्षपद भूषविले. ब्रिक्स@15: सातत्य, एकत्रीकरण आणि सहमतीसाठी आंतर-ब्रिक्स सहकार्य ही भारताने निवडलेली शिखर परिषदेची संकल्पना होती. या शिखर परिषदेत ब्राझीलचे राष्ट्राध्यक्ष जैर बोल्सोनारो, रशियाचे राष्ट्राध्यक्ष व्लादिमीर पुतीन, चीनचे राष्ट्राध्यक्ष शी जिनपिंग आणि दक्षिण आफ्रिकेचे राष्ट्राध्यक्ष सिरिल रामाफोसा हे अन्य सर्व ब्रिक्स नेते सहभागी झाले होते. यावर्षी भारताच्या अध्यक्षते दरम्यान ब्रिक्स भागीदारांकडून मिळालेल्या सहकार्याबद्दल पंतप्रधानांनी प्रशंसा केली. ज्यामुळे अनेक नवीन उपक्रम साध्य झाले.यात पहिली ब्रिक्स डिजिटल आरोग्य शिखर परिषद; बहुपक्षीय सुधारणांवरील पहिले ब्रिक्स मंत्रीस्तरीय संयुक्त निवेदन; ब्रिक्स दहशतवादविरोधी कृती आराखडा ; रिमोट सेन्सिंग उपग्रहांच्या क्षेत्रातील सहकार्यावरील करार; आभासी ब्रिक्स लस संशोधन आणि विकास केंद्र; हरित पर्यटनाबाबतची ब्रिक्स आघाडी इत्यादींचा यात समावेश आहे. कोविड पश्चात जागतिक परिस्थिती पूर्वपदावर येण्यासाठी ब्रिक्स देश महत्वाची भूमिका बजावू शकतात हे प्रामुख्याने अधोरेखित करत पंतप्रधानांनी ;'लवचिक , नाविन्यपूर्ण , विश्वासार्ह आणि शाश्वत पुर्नउभारणी' या ब्रीदवाक्याखाली ब्रिक्स सहकार्य वाढवण्याचे आवाहन केले. या संकल्पनेवर विस्ताराने बोलताना पंतप्रधानांनी, लसीकरणाची गती आणि सुलभता वाढवून 'पुर्नउभारणी' वाढवण्याच्या गरजेवर, विकसित देशांच्या पलीकडे औषध निर्माण आणि लस उत्पादन क्षमता वैविध्यपूर्ण करून 'लवचिकता' निर्माण करणे, सार्वजनिक हितासाठी डिजिटल साधनांचा कल्पकतेने वापर करून 'नवोन्मेषा'ला प्रोत्साहन देणे,विश्वासार्हता' वाढवण्यासाठी बहुपक्षीय संस्थांमध्ये सुधारणा सुनिश्चित करणे आणि पर्यावरण आणि हवामानाच्या समस्यांवर ब्रिक्सचा एकमुखी आवाज स्पष्ट करून 'शाश्वत' विकासाला प्रोत्साहन देणे यावर भर दिला. या नेत्यांनी अफगाणिस्तानमधील अलीकडील घडामोडींसह महत्त्वाच्या प्रादेशिक आणि जागतिक समस्यांवर चर्चा केली. दहशतवाद आणि कट्टरतावाद वाढल्यामुळे निर्माण होणाऱ्या धोक्याबद्दल या परिषदेत समान मते मांडण्यात आली आणि दहशतवादविरोधी ब्रिक्स कृती आराखड्याच्या अंमलबजावणीला गती देण्यासाठी सर्व ब्रिक्स भागीदारांनी सहमती दर्शवली. शिखर परिषदेच्या समारोपाच्यावेळी नेत्यांनी 'नवी दिल्ली घोषणापत्र ' स्वीकारले.
नवीकरणीय ऊर्जा क्षेत्रात भारत-मोरोक्को सहकार्याबाबत भारत आणि मोरोक्को यांच्यातील सामंजस्य कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने नवीकरणीय ऊर्जा क्षेत्रात भारत-मोरोक्को सहकार्याबाबत भारत आणि मोरोक्को यांच्यातील सामंजस्य कराराला कार्योत्तर मंजुरी दिली आहे. या करारावर 10 एप्रिल 2018 रोजी नवी दिल्लीत स्वाक्षऱ्या करण्यात आल्या होत्या. परस्पर लाभ, समानता या आधारावर नवीन आणि नवीकरणीय ऊर्जा मुद्यांवर तांत्रिक द्विपक्षीय सहकार्याला प्रोत्साहन देण्यासाठी सहकार्यात्मक संस्थागत संबंधांचा पाया निर्माण करण्याचे उभय देशांचे उद्दिष्ट आहे. सहकार्याच्या क्षेत्रांशी संबंधित मुद्यांचा आढावा, देखरेख आणि चर्चा करण्यासाठी एक संयुक्त कृती समिती स्थापन करण्याची तरतूद या करारात आहे. या करारामुळे दोन्ही देशांदरम्यान द्विपक्षीय संबंध अधिक मजबूत व्हायला मदत होईल.
पंतप्रधान 15 जुलै रोजी वाराणसीला भेट देणार

नवी दिल्‍ली, 13 जुलै 2021 पंतप्रधान 15 जुलै 2021 रोजी वाराणसीला भेट देणार आहेत. या दौऱ्यात ते विविध विकास प्रकल्पांचे उद्घाटन आणि पायाभरणी करतील. सकाळी अकराच्या सुमाराला पंतप्रधान विविध सार्वजनिक प्रकल्प व कामांचे उद्घाटन करतील, ज्यात बीएचयूमधील 100 बेडचा एमसीएच विभाग , गोदौलिया येथील बहु स्तरीय पार्किंग सुविधा , गंगा नदीवर पर्यटन विकासासाठी रो-रो सेवा आणि वाराणसी गाझीपूर महामार्गावरील तीन पदरी उड्डाणपुलाचा यात समावेश आहे. सुमारे 744 कोटी रुपयांच्या प्रकल्पांचे यावेळी उद्घाटन केले जाईल. तसेच सुमारे 839 कोटी रुपयांच्या अनेक प्रकल्पांची आणि सार्वजनिक कामांची पायाभरणी ते करणार आहेत. यामध्ये सेंटर फॉर स्किल अँड टेक्निकल सपोर्ट ऑफ सेंट्रल इन्स्टिट्यूट ऑफ पेट्रोकेमिकल इंजीनियरिंग अँड टेक्नॉलॉजी (सीआयपीईटी), जल जीवन मिशन अंतर्गत 143 ग्रामीण प्रकल्प आणि कार्खीयन मधील आंबा आणि भाजीपाला एकात्मिक पॅक हाऊसचा यात समावेश आहे. दुपारी 12:15 च्या सुमाराला पंतप्रधान जपानच्या मदतीने बांधण्यात आलेल्या आंतरराष्ट्रीय सहकार आणि अधिवेशन केंद्र – रुद्राक्षचे उद्घाटन करतील. त्यानंतर दुपारी अडीचच्या सुमारास ते बीएचयूच्या माता आणि बाल आरोग्य विभागाची पाहणी करतील. कोविड सज्जतेचा आढावा घेण्यासाठी ते अधिकारी आणि वैद्यकीय व्यावसायिकांनाही भेटणार आहेत.
अमेरिकेतील रिमोट सेन्सिंग उपग्रह माहितीच्या आदान -प्रदान आणि वापराच्या सहकार्यासाठी इसरो आणि अमेरिका भौगोलिक सर्वेक्षण यांना मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला अमेरिकेतील रिमोट सेन्सिंग उपग्रह माहितीच्या आदान -प्रदान आणि वापराच्या सहकार्यासाठी इसरो आणि अमेरिका भौगोलिक सर्वेक्षण यांच्यातील सामंजस्य कराराबाबत माहिती देण्यात आली. ९ जुलै २०१६ रोजी बंगळुरू इथे या करारावर स्वाक्षऱ्या करण्यात आल्या होत्या. या करारामुळे इसरोला भारतात यूएसजीएस लँडसैट -७ आणि ८ तर यूएसजीएसला इसरोच्या रिसोर्ससैट -२ ची माहिती मिळू शकेल.
रामचरित्‌मानसच्या डिजिटल आवृत्तीचे पंतप्रधानांच्या हस्ते प्रकाशन

पंतप्रधान नरेंद्र मोदी यांनी आज रामचरितमानसच्या डिजिटल आवृत्तीचं प्रकाशन केले. आकाशवाणीने या डिजिटल सीडीच्या संचाची निर्मिती केली आहे. या सांगीतीक निर्मितीत योगदान देणाऱ्या कलाकारांच्या प्रयत्नांना दाद देत या कलाकारांनी केवळ संगीत साधना केली नाही तर त्यांनी संस्कृती साधना आणि संस्कार साधनाही केल्याचे पंतप्रधानांनी सांगितले. रामचरित्‌मानस म्हणजे भारतीयांच्या जीवनाचे सार असणारे महाकाव्य आहे. मॉरिशस तसेच जगाच्या विविध भागात जाणाऱ्या भारतीयांनी रामचरित्‌मानसद्वारा पिढ्यानपिढ्या भारताशी असलेली नाळ कायम ठेवली असे पंतप्रधान म्हणाले. जनतेत एकोपा कायम ठेवण्यात आणि देशात माहिती आणि जनजागृती करण्यात आकाशवाणी बजावत असलेल्या भूमिकेची पंतप्रधानांनी प्रशंसा केली. देशभरातल्या विविध कलाकारांचे सुमारे नऊ लाख तासांचे ध्वनीमुद्रण आकाशवाणीकडे असल्याची माहिती त्यांना यावेळी देण्यात आली. हा अमोल ठेवा, भावी पिढीसाठी तपशीलवार राखायला हवा असं पंतप्रधान म्हणाले. माहिती आणि प्रसारणमंत्री अरुण जेटली, प्रसारभारती मंडळाचे अध्यक्ष सूर्यप्रकाश याप्रसंगी उपस्थित होते.
सेबी आणि एफएसआरए दरम्यान तंत्रज्ञान व  परस्पर सहकार्य करार

भारतीय प्रतिभूती आणि विनिमय मंडळ अर्थात सेबी आणि अबुधाबीच्या वित्तीय सेवा नियामक प्राधिकरणा दरम्यान परस्पर सहकार्य आणि तांत्रिक सहाय्यासाठी सामंजस्य करारावर स्वाक्षऱ्या करायला पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने मंजुरी दिली आहे. या सामंजस्य करारामुळे करारावर स्वाक्षऱ्या करणाऱ्या दोन्ही पक्षांना आर्थिक संपर्क आणि सहयोग वाढविणे शक्य होणार आहे. दोन्ही देशांमध्ये प्रतिभूती बाजार विकसित करण्याच्या दृष्टीनेही हा करार सहाय्यक ठरेल. तसेच दोन्ही नियामकांमध्ये माहितीच्या रचनेचे आदान-प्रदान करण्याच्या दृष्टीने हा करार उपयुक्त ठरणार आहे.
उत्तर प्रदेशमधील कुशीनगर इथल्या दुर्घटनेत झालेल्या जीवित हानीबद्दल पंतप्रधानांनी शोक व्यक्त केला

पंतप्रधान नरेंद्र मोदी यांनी उत्तर प्रदेशच्या कुशीनगर इथल्या दुर्घटनेत झालेल्या जीवित हानीबद्दल तीव्र दुःख व्यक्त केले आहे. शक्य ती सर्व मदत स्थानिक प्रशासनाकडून पुरवण्यात येत असल्याचेही पंतप्रधानांनी म्हटले आहे. एका ट्विटमध्ये पंतप्रधान म्हणाले; "उत्तर प्रदेशच्या कुशीनगर इथली दुर्घटना हृदय पिळवटून टाकणारी आहे. यात ज्यांना जीव गमवावा लागला त्यांच्या कुटुंबीयांप्रति मी शोक संवेदना व्यक्त करतो. तसेच जखमी झालेल्यांच्या प्रकृतीत लवकर सुधारणा होवो अशी प्रार्थना करतो. स्थानिक प्रशासन शक्य ती सर्व मदत पुरवत आहे."
नरेश चंद्र यांच्या निधनाबद्दल पंतप्रधानांना शोक

नागरी सेवेत कार्यरत असणारे नरेश चंद्र यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे. “नागरी सेवेत नरेश चंद्र यांचे योगदान महत्वपूर्ण होते. प्रशासन आणि धोरणविषयक बाबींवर त्यांनी आपला विशिष्ट ठसा उमटवला होता. त्यांच्या निधनामुळे मला अतिशय दु:ख होत आहे. अमेरिकेचे राजदूत असतांना त्यांनी मला भोजनासाठी आमंत्रित केले होते. त्यावेळी त्यांच्यासोबत झालेली चर्चा मला आठवते आहे. भारत-अमेरिकेतील दृढ मैत्रीवर त्यांचा विश्वास होता,” असे पंतप्रधानांनी म्हटले आहे.
सॅनी समूह आणि चीन उद्योजकांच्या शिष्टमंडळाने घेतली पंतप्रधानांची भेट

सॅनी समूह आणि लिअँग वेन्‌जन यांच्या नेतृत्वाखालील चीनी उद्योजकांच्या शिष्टमंडळाने आज पंतप्रधान नरेंद्र मोदी यांची भेट घेतली. भारतातील विविध क्षेत्रात गुंतवणूक करण्याची इच्छा या शिष्टमंडळाने दर्शवली. लिअँग वेन्‌जन हे सॅनी समूहाचे अध्यक्ष आहेत.
डॉ श्यामा प्रसाद मुखर्जी यांच्या पुण्यतिथीनिमित्त पंतप्रधानांनी वाहिली आदरांजली

पंतप्रधान नरेंद्र मोदी यांनी डॉ श्यामा प्रसाद मुखर्जी यांच्या पुण्यतिथीनिमित्त आदरांजली अर्पण केली आहे. डॉ श्यामा प्रसाद मुखर्जी यांच्या पुण्यतिथीनिमित्त त्यांचे स्मरण करत असल्याचे पंतप्रधानांनी म्हटले आहे. त्यांचे उच्च आदर्श, समृद्ध विचार आणि जनसेवेप्रती त्यांची कटीबद्धता आपल्यासाठी सदैव प्रेरणादायी राहील. राष्ट्रीय एकात्मतेसाठीचे त्यांचे प्रयत्न सदैव स्मरणात राहतील असे पंतप्रधानांनी ट्वीटरवर म्हटले आहे.
पंतप्रधानांनी देशातील नागरिकांना  नववर्षाच्या दिल्या शुभेच्छा

पंतप्रधान नरेंद्र मोदी यांनी सर्व देशवासीयांना नवीन वर्षाच्या शुभेच्छा दिल्या आहेत. आपल्या ट्विटर संदेशात पंतप्रधान म्हणाले; “2023 हे वर्ष उत्तम जावो! हे नवीन वर्ष आशा, आनंद आणि यशाने भरभरून जावो. सर्वांना यावर्षी उत्तम आरोग्य लाभो.”
पंतप्रधान नरेंद्र मोदी 15 ऑक्टोबर रोजी कायदा मंत्री आणि कायदा सचिवांच्या अखिल भारतीय परिषदेच्या उद्‌घाटन सत्राला संबोधित करणार

नवी दिल्ली, 14 ऑक्टोबर 2022 पंतप्रधान नरेंद्र मोदी 15 ऑक्टोबर रोजी सकाळी साडे दहाच्या सुमारास कायदा मंत्री आणि कायदा सचिवांच्या अखिल भारतीय परिषदेच्या उद्घाटन सत्राला दूरदृश्य प्रणालीच्या माध्यमातून संबोधित करणार आहेत. केंद्रीय विधी आणि न्याय मंत्रालयाने गुजरातमध्ये एकता नगर येथे या दोन दिवसांच्या परिषदेचे आयोजन केले आहे. धोरणकर्त्यांना भारताच्या कायदा आणि न्यायिक प्रणालीबाबत संबंधित मुद्द्यांवर चर्चा करता यावी यासाठी एक सामायिक व्यासपीठ उपलब्ध करून देणे, हा या परिषदेचा उद्देश आहे. या परिषदेत राज्ये आणि केंद्रशासित प्रदेशांना त्यांच्या सर्वोत्तम पद्धतींचे आणि अभिनव कल्पनांचे आदानप्रदान करता येईल तसेच परस्पर सहकार्य वृद्धिंगत करण्याची संधी मिळेल. विधी सेवा जलद आणि सर्वांसाठी किफायतशीर उपलब्ध व्हावी यासाठी लवाद आणि मध्यस्थीसारख्या पर्यायी विवाद निराकरण यंत्रणा, कायदेशीर पायाभूत सुविधा सुधारणे, अप्रचलित कायदे काढून टाकणे, प्रत्येकाला न्याय मिळवण्यासाठी संधी, प्रलंबित प्रकरणे कमी करणे आणि जलद निपटारा, केंद्र-राज्य यांच्यातील उत्तम समन्वयासाठी राज्य विधेयकांशी संबंधित प्रस्तावांमध्ये एकसमानता आणणे; राज्य कायदेशीर यंत्रणा मजबूत करणे, या विषयांवर या परिषदेत चर्चा होणार आहे.
बाली येथे जी -20 शिखर परिषदेच्या निमित्ताने पंतप्रधान नरेंद्र मोदी यांनी घेतली फ्रान्सच्या राष्ट्राध्‍यक्षांची भेट

नवी दिल्ली, 16 नोव्हेंबर 2022 पंतप्रधान नरेंद्र मोदी यांनी फ्रान्सचे राष्‍ट्राध्‍यक्ष इमान्युएल मॅक्रॉन यांची आज बाली येथे आयोजित G-20 शिखर परिषदेच्या पार्श्‍वभूमीवर भेट घेतली. उभय नेत्यांनी भोजनप्रसंगी भेट घेतली. दोन्ही नेत्यांनी संरक्षण, नागरी आण्विक, व्यापार आणि गुंतवणूक अशा विविध क्षेत्रात सुरू असलेल्या सहकार्याचा आढावा घेतला. आर्थिक गुंतवणुकीच्या नवीन क्षेत्रांमध्ये सहकार्य अधिक दृढ होत असल्याबद्दल त्यांनी स्वागत केले. प्रादेशिक आणि जागतिक मुद्द्यांवरही परस्पर हिताच्या दृष्‍टीने दोन्ही नेत्यांनी चर्चा केली.
पंतप्रधानांना  हिमाचल  प्रदेशातील  भूस्खलनात  झालेल्या   जीवित  हानी बद्दल  शोक

पंतप्रधान नरेंद्र मोदी यांनी हिमाचल प्रदेशातील मंडी जिल्ह्यात भूस्खलनात झालेल्या जीवित हानीबद्दल शोक व्यक्त केला आहे. आपल्या संदेशात ते म्हणतात, ” हिमाचल प्रदेशातील मंडी जिल्ह्यात भूस्खलनात झालेल्या जीवित हानीबद्दल मला अत्यंत दुःख झाले असून या अपघातातील मृत्यू मुखी पडलेल्यांच्या कुटुंबीयांप्रती मी संवेदना व्यक्त करतो.” ” हिमाचल प्रदेशातील मंडी जिल्ह्यात जखम झालेल्यानी लवकरात लवकर बरे व्हावे यासाठी मी ईश्वराजवळ प्रार्थना करतो. राष्ट्रीय नैसर्गिक आपदा प्रतिसाद दल अर्थात एन डी आर एफ घटना स्थळी पोहचला असून मदत कार्य चालू आहे तसेच सर्व शक्य आणि आवश्यक ती मदत केल्या जाईल असे पंतप्रधानांनी सांगितले. पी.आई.बी/ बी. गोखले
भारतरत्न नानाजी देशमुख यांच्या जयंतीनिमित्त पंतप्रधानांनी वाहिली आदरांजली

भारतरत्न नानाजी देशमुख यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली अर्पण केली आहे. एका ट्विटमध्ये पंतप्रधान म्हणाले; “भारतरत्न नानाजी देशमुख यांना जयंतीनिमित्त विनम्र अभिवादन. ग्रामीण भारत आणि शेतीबद्दलची त्यांची मोठी समज त्यांच्या कार्यातून दिसून येते.ते एक उत्कृष्ट विचारवंत होते.”
सर्वोच्च उदाहरण सादर करत पंतप्रधानांनी मामल्लापुरम समुद्रकिनाऱ्यावर स्वच्छता राखली

स्वच्छ भारतासाठी प्रयत्नशील असलेल्या पंतप्रधान नरेंद्र मोदी यांनी आज पुन्हा एकदा देशासमोर एक उदात्त उदाहरण ठेवले. प्रत्येक व्यक्तीने आपल्या आजूबाजूचा परिसर स्वच्छ ठेवण्यासाठी आपल्याकडून सर्वोत्तम प्रयत्न करायला हवेत. हे स्वत:च्या कृतीने दाखवून दिले. मामल्लापुरम समुद्रकिनाऱ्यावर सकाळी फेरफटका मारताना पंतप्रधान नरेंद्र मोदी यांनी सुमारे ३० मिनिटाहून अधिक काळ तिथे पडलेला प्लास्टिक आणि अन्य कचरा उचलला. नंतर त्यांनी ट्विट केले, “आज सकाळी मामल्लापुरम किनाऱ्याचा परिसर स्वच्छ केला. तिथे सुमारे 30 मिनिटांपेक्षा अधिक वेळ होतो. तिथला प्लॅस्टिक कचरा गोळा करून हॉटेलचे कर्मचारी जयराज यांच्याकडे दिला. आपली सार्वजनिक ठिकाणे स्वच्छ आणि नीटनेटकी राहतील याकडे लक्ष देऊया. तसेच आपण तंदुरुस्त आणि निरोगी राहूया.”
वस्तू सेवा करासंदर्भात पंतप्रधानांची आढावा बैठक

वस्तु सेवा करासंदर्भात आढावा घेण्यासाठी पंतप्रधान नरेंद्र मोदी यांनी 14 सप्टेंबर 2016 रोजी एक बैठक बोलावली होती. या बैठकीला केंद्रीय वित्तमंत्री, दोन्ही वित्त राज्यमंत्री तसेच पंतप्रधान कार्यालय आणि वित्त मंत्रालयातले वरीष्ठ अधिकारी उपस्थित होते. 1 एप्रिल 2017 पासून वस्तु सेवा कराची अंमलबजावणी नियोजित असून त्याच तारखेला ही अंमलबजावणी सुरु व्हावी, या दृष्टीने विविध टप्प्यांवर सुरु असलेल्या प्रगतीचा पंतप्रधानांनी आढावा घेतला. यात वस्तू सेवा कर कायदे आणि नियमांची निर्मिती, केंद्र आणि राज्य सरकारांचा माहिती तंत्रज्ञान संबंधी पायाभूत सुविधांची स्थापना, केंद्रीय तसेच राज्य शासनाच्या सेवेतील अधिकाऱ्यांचे प्रशिक्षण आणि व्यापार तसेच उद्योग क्षेत्रात जागृती या बाबींचा समावेश होता. हे सर्व टप्पे 1 एप्रिल 2017 पूर्वी पूर्ण झालेच पाहिजेत, असे निर्देश पंतप्रधानांनी दिले. वस्तु सेवा करात समाविष्ट करावयाचे किंवा वगळायचे आदर्श वस्तु सेवा कर अधिनियम, दर, उत्पादने आणि सेवा यासंबंधीच्या शिफारशींसह कलम 279A मधील तरतुदींची वेळीच शिफारस व्हावी यासाठी वस्तू सेवाकर परिषदेला वारंवार बैठका घ्यावा लागतील, असे मत पंतप्रधानांनी नोंदवले.
लोकसभा खासदार बल्ली दुर्गा प्रसाद राव गारु यांच्या निधनाबद्दल पंतप्रधानांकडून शोक

पंतप्रधान नरेंद्र मोदी यांनी लोकसभा खासदार बल्ली दुर्गा प्रसाद राव गारु यांच्या निधनाबद्दल शोक व्यक्त केला आहे. लोकसभा खासदार बल्ली दुर्गा प्रसाद राव गारु यांच्या निधनाने दुःख झाले. अनुभवी नेता असलेले बल्ली दुर्गा प्रसाद राव गारु यांचे आंध्रप्रदेशच्या प्रगतीमध्ये मोलाचे योगदान होते. त्यांचे कुटुंबीय आणि हितचिंतकांच्या दुःखात आपण सहभागी असल्याचे पंतप्रधानांनी म्हटले आहे.ओम शांती !
रवांडा दौऱ्यादरम्यान पंतप्रधानांचे प्रसिद्धी वक्तव्य

ष्ट्रपती, पॉल कगामे, आदरणीय प्रतिनिधी, प्रसारमाध्यम सदस्य, भारताचे पंतप्रधान रवांडाला येण्याची ही पहिलीच वेळ आहे. माझे मित्र, राष्ट्रपती कगामे यांच्या निमंत्रणानुसार मला या देशात येता आले, हे माझे सौभाग्य आहे. राष्ट्रपतींच्या मैत्रीपूर्ण शब्दांबद्दल तसेच माझे आणि माझ्या शिष्टमंडळाचे उत्साहाने स्वागत आणि सन्मान केल्याबद्दल मी मनापासून आभारी आहे. विमानतळावर माझे स्वागत करण्यासाठी राष्ट्रपती स्वत: आले. त्यांची ही कृती म्हणजे संपूर्ण भारताचा सन्मान आहे. उद्या सकाळी किगारी जेनोसाईड स्मृती स्थळावर मी आदरांजली अर्पण करणार आहे. 1994 सालच्या जेनोसाईडनंतर रवांडाने जी शांतता प्रक्रिया स्वीकारली आहे ती खरोखरच कौतुकास्पद आणि अद्वितीय अशी आहे. राष्ट्रपती कगामे यांच्या कुशल नेतृत्वाखाली तसेच प्रभावी आणि सक्षम शासनामुळे रवांडा देश आज वेगाने आर्थिक प्रगती करत आहे. मित्रहो, भारत आणि रवांडामधिल संबंध काळाच्या कसोटीवर चोख ठरले आहेत. रवांडाच्या आर्थिक विकासात आणि राष्ट्रीय विकासाच्या यात्रेमध्ये भारत हा आपला विश्वासू साथीदार ठरला ही आमच्यासाठी अभिमानाची बाब आहे. रवांडाच्या विकास यात्रेतील आमचे योगदान यापुढेही कायम राहील. आम्ही प्रशिक्षण, तंत्रज्ञान, पायाभूत सुविधांचा विकास आणि प्रकल्प सहाय्य अशा क्षेत्रांमध्ये सहकार्य करत आहोत. वित्त, व्यवस्थापन, ग्राम विकास आणि आयसीटीसारख्या क्षेत्रांमध्ये आम्ही रवांडासाठी अग्रगण्य भारतीय संस्थांमध्ये प्रशिक्षण प्रदान करतो. क्षमता वृद्धीसाठीचे हे योगदान आम्ही आणखी वाढवू इच्छितो. आजच आम्ही लाईन्स ऑफ क्रेडिट आणि प्रशिक्षण या विषयी 200 दशलक्ष डॉलर्सचे करार केले आहेत. आज आम्ही चर्मोद्योग तसेच दुग्ध व्यवसाय विषयक संशोधनासह विविध क्षेत्रात दोन्ही देशांमधिल सहकार्य वाढविण्यासाठी चर्चा केली. या संदर्भात राष्ट्रपतींसोबत रवेरु या आदर्श गावाला मी उद्या भेट देणार आहे, या भेटीबाबत मी फारच उत्सुक आहे. भारत हा एक कृषीप्रधान देश आहे आणि आमची बहुसंख्य जनता या गावांमध्येच वसली आहे आणि म्हणूनच ग्रामीण जीवन अधिक सुधारण्यासाठी मी रवांडामधील अनुभव आणि राष्ट्रपतींनी सुरु केलेले उपक्रम यांच्या माध्यमातून माहिती मिळवू इच्छितो. भारत आणि रवांडामधील व्यापक विकासात्मक भागीदारी अधिक दृढ करण्यासाठी उत्पादन क्षेत्र, आतिथ्यशीलता आणि पर्यटनासह अनेक क्षेत्रे आम्ही प्रस्तावित केली आहेत. आम्ही आमच्या व्यापार तसेच गुंतवणुक संबंधांना अधिक दृढ करु इच्छितो आणि म्हणूनच राष्ट्रपती कगामे आणि मी उद्या दोन्ही देशांमधील उद्योग क्षेत्रातील आघाडीच्या मान्यवरांची भेट घेणार आहोत आणि त्यांच्या सूचना विचारात घेणार आहोत. मित्रहो, आम्ही लवकरच रवांडामध्ये उच्चायोग सुरु करत आहोत, हे सांगताना मला अतिशय आनंद होत आहे. यामुळे दोन्ही देशांच्या सरकारांमध्ये अधिक घनिष्ठ संवाद शक्य होईल तसेच उच्चायोग, पारपत्र तसेच व्हिसासह इतर अनेक सुविधा उपलब्ध होतील. येणाऱ्या काळात दोन्ही देशांमधील परस्पर संबंध नव्या उंचीवर पोहोचतील अशी आम्हाला आशा वाटते. मी पुन्हा एकदा राष्ट्रपतींचे आभार मानतो आणि सव्वाशे कोटी भारतीयांतर्फे रवांडाच्या नागरिकांना शुभेच्छा देतो. धन्यवाद !
लोकनायक जयप्रकाश नारायण यांच्या जयंतीनिमित्त पंतप्रधानांचे  वंदन

लोकनायक जयप्रकाश नारायण यांच्या जयंतीनिमित्त पंतप्रधान नरेंद्र मोदी यांनी त्यांना वंदन केले आहे. ” लोकनायक जयप्रकाश नारायण यांच्या जयंतीनिमित्त माझी त्यांना विनम्र आदरांजली.” जेपीचे अतुलनीय धैर्य आणि न्योचित्त भूमिका प्रत्येक भारतीयाला कायम प्रेरणा देत राहिल “, असे पंतप्रधानांनी म्हटले आहे.
डेन्मार्कची राणी मार्गरेट II यांनी पंतप्रधानांचे केले स्वागत

डेन्मार्कच्या राणी मार्गरेट द्वितीय यांनी आज कोपनहेगन येथील ऐतिहासिक अमालीनबोर्ग पॅलेसमध्ये पंतप्रधान नरेंद्र मोदी यांचे स्वागत केले. डेन्मार्कच्या सिंहासनावर विराजमान झाल्याच्या सुवर्णमहोत्सवी वर्षानिमित्त पंतप्रधानांनी राणीचा सन्मान केला. अलिकडच्या वर्षांत भारत-डेन्मार्क संबंध, विशेषतः हरित धोरणात्मक भागीदारीमधील वाढत्या गतीबद्दल पंतप्रधानांनी त्यांना माहिती दिली.सामाजिक कार्याला पुढे नेण्याच्या डॅनिश राजघराण्याच्या योगदानाचीही त्यांनी प्रशंसा केली. स्वागत आणि आदरातिथ्य केल्याबद्दल पंतप्रधानांनी राणीचे आभार मानले.
पंतप्रधानांची आसामच्या मुख्यमंत्र्यांशी भूकंपासंदर्भात चर्चा; सर्व प्रकारच्या मदतीचे पंतप्रधानांचे आश्वासन

पंतप्रधान नरेंद्र मोदी यांनी आसामचे मुख्यमंत्री सर्बानंद सोनोवाल यांच्याशी राज्यातील काही भागात झालेल्या भूकंपासंदर्भात चर्चा केली. एका ट्विटमध्ये मोदी म्हणालेः “आसामचे मुख्यमंत्री सर्बानंद सोनोवालजी यांच्याशी राज्यातील काही भगात झालेल्या भूकंपांसंदर्भात माझे संभाषण झाले. केंद्राकडून सर्व शक्य मदत करण्याचे आश्वासन दिले आहे. मी आसाममधील जनतेच्या कल्याणासाठी प्रार्थना करतो. ”
भारतामध्ये व्हिसा प्रक्रियेच्या मुक्त, सुलभ आणि सुसूत्रतेला  केंद्रीय मंत्रिमंडळाची    मान्यता

पंतप्रधान नरेंद्र मोदी यांच्या अध्यक्षेतेखालील केंद्रीय मंत्रिमंडळाने सध्या भारतामध्ये कार्यरत असलेल्या व्हिसा प्रक्रियेच्या मुक्त, सुलभ आणि सुसुत्रतेला आज मंजुरी दिली. तसेच, गृह मंत्रालयाच्या संमतीने आणि विविध लाभधारकांसोबत विचारविनिमय करून गृह मंत्रालयाने व्हिसा योजनेमध्ये वाढीव बदल करण्याचा निर्णय घेतला आहे. पर्यटन, व्यापार आणि वैद्यकीय उद्देशाने भारतात येणाऱ्या परदेशी नागरिकांना याचा लाभ होईल. यामुळे आर्थिक विकासाला उत्तेजना मिळेल आणि पर्यटन, वैद्यकीय यात्रा, व्यापार यातून उत्पन्न वाढेल अशी आशा आहे.तसेच यामुळे केंद्र सरकारचे, कौशल्य भारत, डिजीटल इंडिया, मेक इन इंडिया आणि इतर महात्वाकांक्षी प्रकल्प यशस्वी व्हायला मदत होईल. तसेच वर नमूद केलेल्या उचित उद्देशांसाठी भारतात येणाऱ्या परदेशी नागरिकांना भारतात प्रवास करणे यामुळे सुलभ होईल. पी आई बी. /बी. गोखले / एस .म्हात्रे
रिओ  2016 पॅरालिंम्पिकमध्ये सहभागी होणाऱ्या भारतीय खेळाडूंना पंतप्रधानांच्या शुभेच्छा

पंतप्रधान नरेंद्र मोदी यांनी रिओ 2016 पॅरालिंम्पिकमध्ये सहभागी होणाऱ्या भारतीय क्रीडापटूंना शुभेच्छा दिल्या आहेत. या स्पर्धांना 7 सप्टेंबरपासून प्रारंभ होणार आहे. 7 सप्टेंबरपासून सुरु होणाऱ्या रिओ 2016 पॅरालिंम्पिक स्पर्धेत सहभागी होणाऱ्‍या भारतीय खेळाडूंचा उत्साह आपण वाढवला पाहिजे. रिओ 2016 पॅरालिंम्पिकमध्ये आपल्या खेळाडूंनी सर्वोत्तम कामगिरी करण्यासाठी आम्हा सर्वांच्यावतीने शुभेच्छा. आपले क्रीडापटू भारतीयांना अभिमान वाटेल अशा सर्वोत्कृष्ट खेळाचे प्रदर्शन करतील असे पंतप्रधानांनी सदिच्छा संदेशात म्हटले आहे.
पंतप्रधान नरेंद्र मोदी यांच्याकडून ओणमनिमित्त शुभेच्छा

पंतप्रधान नरेंद्र मोदी यांनी ओणम् च्या पवित्र पर्वानिमित्त देशवासियांना शुभेच्छा दिल्या आहेत. ओणम् च्या पवित्र सणानिमित्त शुभेच्छा. हा सण आपल्या समाजात आनंद, कल्याण आणि समृद्घी वृद्धींगत करणारा ठरो असे पंतप्रधानांनी म्हटले आहे.
पंतप्रधानांनी मोरबी येथे आढावा बैठक घेतली

नवी दिल्ली, 1 नोव्हेंबर 2022 गुजरातमधील मोरबी येथे झालेल्या दुर्दैवी पूल दुर्घटनेच्या पार्श्वभूमीवर पंतप्रधान नरेंद्र मोदी यांनी मोरबी येथे, दुर्घटनेबाबतच्या परिस्थितीचा आढावा घेण्यासाठी बैठक घेतली. पंतप्रधान म्हणाले की अधिकाऱ्यांनी दुर्घटना बाधित कुटुंबांच्या संपर्कात राहावे आणि या दुःखद प्रसंगी त्यांना सर्व प्रकारची मदत मिळेल, याची खात्री करावी. अधिकाऱ्यांनी पंतप्रधानांना बचाव कार्य आणि दुर्घटना बाधितांना पुरवण्यात आलेल्या मदतीची माहिती दिली. पंतप्रधान म्हणाले की या दुर्घटनेशी संबंधित सर्व पैलूंची माहिती मिळवण्यासाठी सविस्तर आणि व्यापक चौकशी करणे ही तातडीची गरज आहे. या चौकशीमधून लक्षात आलेल्या उपाययोजना लवकरात लवकर लागू करण्याची सूचनाही त्यांनी दिली. मुख्यमंत्री भूपेंद्र पटेल, गृहराज्यमंत्री हर्ष संघवी, गुजरात सरकारमधील मंत्री ब्रिजेश मेरजा, गुजरातचे मुख्य सचिव, राज्याचे डीजीपी, स्थानिक जिल्हाधिकारी, एसपी, पोलिस महानिरीक्षक, आमदार आणि खासदार आणि इतर अधिकारी या बैठकीला उपस्थित होते. त्यापूर्वी, मोरबी येथे पोहोचल्यावर पंतप्रधानांनी पूल दुर्घटनेच्या स्थळाला भेट दिली. दुर्घटनेतील जखमी उपचार घेत असलेल्या स्थानिक रुग्णालयात ते गेले. बचाव आणि मदत कार्यात सहभागी झालेल्यांशी त्यांनी संवाद साधला आणि त्यांच्या धैर्याची प्रशंसा केली.
कर्नाटकातील तुमकुरू जिल्ह्यामधील रस्ते अपघातात झालेल्या जीवितहानीबद्दल पंतप्रधानांनी व्यक्त केला शोक

पंतप्रधान नरेंद्र मोदी यांनी कर्नाटकातील तुमकुरू जिल्ह्यामध्ये झालेला रस्ते अपघातात झालेल्या जीवितहानीबद्दल तीव्र शोक व्यक्त केला आहे. पंतप्रधान मोदी यांनी दुर्घटनाग्रस्तांना पंतप्रधान राष्ट्रीय मदत निधीतून (पीएमएनआरएफ) सानुग्रह अनुदान जाहीर केले आहे. पंतप्रधान कार्यालयाने केलेल्या ट्वीटमध्ये म्हटले आहे की, ‘‘ कर्नाटकातील तुमकुरू जिल्ह्यामध्ये झालेला रस्ते अपघात हृदय हेलावून टाकणारा आहे. शोकाकुल परिवारांप्रती संवेदना व्यक्त करतो. जखमींची प्रकृती लवकर सुधारावी, यासाठी प्रार्थना. अपघातामध्ये मृत्यू पावलेल्यांच्या जवळच्या नातेवाइकांना पंतप्रधान राष्ट्रीय मदत निधीतून दोन लाख रूपयांचे अनुदान दिले जाईल. जखमींना 50,000 रूपयांची मदत दिली जाईल” पंतप्रधान.